GiliGold/VAD_KnessetCorpus huggingface dataset:
מירי רגב:
שיהודי יתפלל בארץ ישראל בהר הבית - מה מבקשים פה?
מירי רגב:
לא לאסור על ערבים, לא לאסור על מוסלמים, לאפשר להם את חופש הדת שלהם, אבל כרגע יש מצב שלא מאפשרים את חופש הדת של יהודים – דבר שלא ייתכן.
מירי רגב:
משרד המשפטים, אני מבקשת שהשרה תבחן, כיצד אנחנו מיישמים את החלטת בג"ץ לפי חוק יסוד: כבוד אדם וחירותו.
מירי רגב:
כיצד יהודי יכול להתפלל בהר הבית?
מירי רגב:
כשבג"ץ רוצה, זה לא ממשלה; כשבג"ץ רוצה, זה ממשלה.
מירי רגב:
תסביר מבחינת החוק, האם יהודי יכול לעלות ולהתפלל בהר הבית?
מירי רגב:
אני יודעת שוודאות קרובה לפגיעה ממשית בשלום הציבור, אני כצנזורית צבאית ראשית הייתי צריכה לעבור 20 אלף הגבלות עד שהייתי יכולה לפסול מישהו.
מירי רגב:
יש פה ודאות קרובה לפגיעה בציבור בכך שהמשטרה לא מאפשרת ליהודי לעלות ולהתפלל בהר הבית?
מירי רגב:
תבחנו את זה.
מירי רגב:
האם זו לא פסיקה מחמירה מדי?
מירי רגב:
בנוסף, משרד הדתות מוציא הודעה כרגע, שהוא מכחיש את דבר התקנות – כנראה, הם צופים בנו.
מירי רגב:
האם אתה מדבר בסיכום עם שר הדתות?
<אלחנן פלט:
אמרתי שנבחן, ולהבנתי, זה צריך להגיע להחלטת ממשלה.
מירי רגב:
אנו מבהירים לטובת הפרוטוקול כי משרד הדתות יבחן את שינוי התקנות, יעביר את זה למשרד ראש הממשלה.
מירי רגב:
אני חושבת שזה שנמצא כאן כאמל ריאן, ובא עם נקודת מבט שאין לנו שום כוונה להפריע להם להתפלל, ולנו להתפלל, אפשר להגיע לגישור ולעמדה מקובלת על כולם, כולל על הירדנים, כולל על הווקף, כולל עלינו כמדינה ריבונית, שנוכל להתפלל כולנו בהר הבית, וכולנו נזכה ליישם את דברי הנביא ישעיהו כי "ביתי בית תפילה יקרא לכל העמים".
מירי רגב:
תודה רבה, יום ירושלים שמח, הישיבה נעולה.
דוד צור:
בוקר טוב.
דוד צור:
אני מתכבד לפתוח את הישיבה, כפי שאתם רואים חברת הכנסת מירי רגב ביקשה ממני להחליף אותה בדיון היום.
דוד צור:
אנחנו נתבקשנו לקיים את הדיון הזה בנושא הצעת חוק הרשויות המקומיות (בחירות) (הוראת שעה), התשע"ג-2013.
דוד צור:
הבחירות לרשויות המקומיות צפויות להתקיים ב-22 באוקטובר השנה ואני מבין כי בשל מועדי חג סוכות צפוי שיבוש בלוח הזמנים הקבוע בחוק לעניין הגשה – אני מדגיש – הגשת רשימות המועמדים ושליפת פנקס הבוחרים.
דוד צור:
על כן הוגשה הצעת החוק שלפנינו אשר מזיזה ביומיים באופן חד פעמי את המועד האחרון להגשת רשימות המועמדים.
דוד צור:
אני מבקש מאנשי משרד הפנים להציג, שוקי הדובר או מר יוסי ברון?
דוד צור:
מר יוסי ברון, המפקח על הבחירות, אני מבקש שתציג לנו בקצרה את העניין.
דוד צור:
בוקר טוב, חברת הכנסת פרנקל.
<יוסי ברון:
כפי שאמר היושב-ראש, הבחירות צפויות להתקיים ב-22 באוקטובר, שזה י"ח בחשוון.
<יוסי ברון:
החוק קובע שיום ה-33 לפני יום הבחירות זה המועד האחרון להגשת רשימת מועמדים.
<יוסי ברון:
השנה, לפי לוחות הזמנים – בדרך כלל יש בעיות, גם פעם קודמת זה היה ביום כיפור ואיחרנו את זה ביום – השנה זה יוצא בדיוק ביום הראשון של סוכות ומן הסתם לא נוכל לקבל רשימות בחג ומן הכרח להקדים או לאחר את המועד וכך עשינו.
<יוסי ברון:
שר הפנים הגיש הצעת חוק (הוראת שעה) ואנחנו מבקשים לשנות את המועד שלא בהתאם לחוק, שזה לא יהיה ב-33 יום לפני, המועד שנקבע הוא ב-24-25.
דוד צור:
זאת אומרת שזה יוצא 35 ימים לפני?
<יוסי ברון:
נכון.
<יוסי ברון:
זה גם לא פוגע באף אחד, אני לא חושב שיש עם זה בעיה, להפך.
<יוסי ברון:
הבעיה תהיה יותר חמורה בשבילנו כי כידוע לכם הבחירות הן ב-190 רשויות מקומיות, אנחנו נצטרך לקלוט את רשימות המועמדים, ויהיו עשרות כאלה, והבדיקה תתבצע בחול המועד סוכות.
<יוסי ברון:
אנחנו נחייב את העובדים שלנו לעבוד בחול המועד כדי לבדוק את הרשימות ולאשר אותן בזמן כפי שקבע החוק, אז אנחנו לוקחים את המעמסה עלינו, נעבוד בחול המועד הסוכות, אבל ביום סוכות ודאי ודאי שאי אפשר לקבל רשימות מועמדים.
<יוסי ברון:
אני מבקש מהחברים לאשר את זה, זה לא פוגע באף אחד.
דוד צור:
מישהו רוצה להוסיף משהו, משרד המשפטים?
<עמי ברקוביץ:
הצעת החוק היא הצעה ממשלתית שהוגשה על דעת משרד המשפטים בשיתוף פעולה ואנחנו מבקשים גם לאשר את הצעת החוק.
דוד צור:
חברי הכנסת, יש לנו איזה הסתייגויות?
דוד צור:
מישהו רוצה לומר משהו על העניין הטכני הזה של ההקדמה?
טלב אבו עראר:
האמת שיש לי בקשה אחרת לגבי הצעת החוק, הרי מועד הבחירות נופל בימים שאלפים מערביי ישראל הם בעלייה לרגל ולכן נשלחו הרבה מכתבים מהרשויות - - -
דוד צור:
אתה מדבר על יום הבחירות, טלב, נכון?
טלב אבו עראר:
כן.
דוד צור:
אתה מדבר על יום הבחירות למרות שזה לא הדיון עכשיו אבל אוקיי.
טלב אבו עראר:
זו בסוגיה הזו אבל.
דוד צור:
מאה אחוז.
טלב אבו עראר:
אז ראשי רשויות, מנהיגים וחברי כנסת שלחו מכתבים לשר הפנים לדחות את המועד בחודש ימים, העיקר לא באותם ימים שבהם אלפים בחו"ל.
טלב אבו עראר:
זו בקשתי.
טלב אבו עראר:
לגבי לשון הצעת החוק, אני לא מתנגד לה.
דוד צור:
אוקיי, רק תבהיר את הסוגיה, הבחירות יוצאות בעיד אל-פיטר?
טלב אבו עראר:
זה אחרי חג הקורבן, שבוע אחרי.
דוד צור:
אתה אומר שלא יספיקו לחזור, זו הבעיה?
דוד צור:
שלא יספיקו לחזור?
טלב אבו עראר:
לא יספיקו לחזור, בדיוק, הם יהיו בחו"ל, זה אלפים, לא מדובר בעשרות או מאות.
דוד צור:
משרד הפנים, יש לכם איזו עמדה בעניין?
<יוסי ברון:
כן.
<יוסי ברון:
קודם כל אני בדקתי את הנושא הזה, את הסוגיה הזו עם מנהל מחלקת העדות אצלנו במשרד, מר יעקב סלאמה, רציתי לברר מה גודל התופעה, זו לא פעם ראשונה, אנחנו מכירים את התופעה הזו, מה שמתברר הוא שהמספרים הם לא גדולים, כ-3,000-4,000 איש יוצאים מדי שנה, יש את המספרים האלה, אפשר לבדוק אותם במרשם האוכלוסין.
טלב אבו עראר:
עם כל הכבוד ליעקב סלאמה יעקב סלאמה הוא קודם כל - - -
<יוסי ברון:
אני רק אענה לך.
טלב אבו עראר:
אני אקטע אותך, סליחה שאני קוטע אותך אבל יעקב סלאמה לא יודע בדיוק, אנחנו מוסלמים ויעקב סלאמה אולי הוא מלאום אחר או משהו אחר, אני לא יודע.
דוד צור:
אבל גם המוסלמים נרשמים במרשם האוכלוסין.
טלב אבו עראר:
מדובר באלפים, זה לא כמו שאומר יעקב סלאמה.
<יוסי ברון:
3,000-4,000 זה אלפים, אני דייקתי.
טלב אבו עראר:
יותר מ-4,000.
דוד צור:
חבר הכנסת טלב, בוא ניתן לו בבקשה לסיים.
<יוסי ברון:
לצורך העניין בדקתי כמה יוצאים – לקחתי סתם חודש, חודש אפריל ב-2013, בדקתי כמה אנשים יוצאים כל יום מהארץ, המספרים הם במכפלות יותר גבוהות, כל יום יוצאים מהארץ, ישראלים ולא ישראלים, מעל 7,000-8,000 איש.
<יוסי ברון:
זאת אומרת, לפי מה שאתה אומר, בכל יום שלא ייצא אני צריך לדחות את הבחירות כי יוצאים 10,000 אנשים מהארץ, לא רק מוסלמים.
טלב אבו עראר:
אם תדחה את זה בחודש ימים הם יהיו כולם כאן.
<יוסי ברון:
אבל כל יום שאתה תבחר יוצאים מהארץ כ-10,000 תושבים, אז מה ההבדל בין מספר אלו שיוצאים, 3,000 איש למכה, או 4,000 איש שיוצאים לאיזה סמינריון בארצות-הברית?
טלב אבו עראר:
זו סוגיה אחרת, מדובר כאן במצווה, לא ניתן לדחות אותה, ניתן לדחות את הבחירות, לא אותה.
טלב אבו עראר:
לא מדובר בנסיעה לחו"ל בשביל כיף או בשביל שעשוע, זו מצווה, זה ההבדל.
<יוסי ברון:
החוק והפסיקה אומרים שצריך משקל רב כדי לשנות את מועד הבחירות.
<יוסי ברון:
הרי מועד הבחירות נקבע על פי החוק, לא אני קבעתי אותו, החוק קבע אותו.
<יוסי ברון:
כדי לשנות מועד צריך סיבה בעלת משקל רב ביותר כדי לדחות, אפילו במבצע "עמוד ענן" שהיה לפני 3-4 חודשים לא דחינו את הבחירות למועצות האזוריות, אפילו כתוצאה ממלחמה.
<יוסי ברון:
צריך סיבה מאוד מאוד חזקה.
<יוסי ברון:
גם פסק דין מבית המשפט העליון בנושא הזה אמר:
<יוסי ברון:
לא דוחים בחירות אלא אם כן קורה משהו בלתי רגיל.
<יוסי ברון:
אני לא חושב ש-3,000-4,000 איש שיוצאים למכה שבוע לפני הבחירות יפגע בבחירות.
<שוקי אמרני:
לסיכום הדברים האלה, היו פניות אלינו, הנושא הזה נבדק ונשקל על ידי המשרד והמשרד הגיע למסקנה שאין מקום לדחות את הבחירות כאשר בבחירות האלה, כפי שנאמר, צפויים לבחור סדר גודל של כ-5.5 מיליון תושבים במדינת ישראל, ועם כל הכבוד והערכה רבה לעליה למכה ולאוכלוסייה הערבית החשובה במדינה זו לא סיבה לדחות את הבחירות האלה, מה גם שזה לא בדיוק הנושא של הדיון, כפי שהיושב-ראש ציין כאן, אבל זו ההתייחסות שלנו לנושא.
דוד צור:
חברת הכנסת פרנקל, את רוצה להוסיף משהו?
רינה פרנקל:
לא, אני חושבת שכל מה שהוגש פה לדיון מקובל.
דוד צור:
מישהו עוד רוצה להעיר משהו לפני שאנחנו מקריאים את ההצעה?
דוד צור:
אני רק אתייחס לדברים של חבר הכנסת טלב אבו-עראר, קודם כל אני מכבד את הבקשה וגם את המודעות ברצון להיות שותפים לתהליך הדמוקרטי, אני גם אשמח מאוד באמת לראות שהמגמה של אחוז ההצבעה במגזר הערבי אכן תשקף את המגמה הזו והלוואי וזה יקרה.
דוד צור:
אני חושב שמצד שני נאמרו פה דברים כבדי משקל לגבי כמות האנשים היוצאת ממילא ביומיום בלי קשר לחג הזה לעומת השינוי, אבל הסוגיה הזו היא סוגיה, כפי שנאמר, לפתחו של משרד הפנים, היא לא הסוגיה שאנחנו דנים בה כרגע ואני שמח לשמוע שגם אתה מצטרף בהסכמה לחקיקה שאנחנו רוצים להעביר כאן.
דוד צור:
אני מבקש להקריא את הצעת החוק.
דוד צור:
חבר הכנסת טופורובסקי הצטרף אלינו אז אני מניח שנקרא את הצעת החוק ונצביע.
<יוטל כהן:
"הצעת חוק הרשויות המקומיות (בחירות) (הוראת שעה), התשע"ג-2013 הוראת שעה 1.
<יוטל כהן:
על אף האמור בסעיף 35 (ח) לחוק הרשויות המקומיות (בחירות), התשכ"ה 1965, לעניין הבחירות הכלליות לרשויות המקומיות שייערכו ביום י"ח בחשוון התשע"ד (22 באוקטובר 2013), יקראו את הסעיף האמור כאילו במקום "לא יאוחר מהיום ה– 33 לפני יום הבחירות" נאמר "לא יאוחר מהיום ה– 35 לפני יום הבחירות".
<יוטל כהן:
"
דוד צור:
יפה.
דוד צור:
מעבור להצבעה, מי בעד?
דוד צור:
מי נגד?
דוד צור:
בעד – פה אחד
דוד צור:
אין מתנגדים, אושר פה אחד.
דוד צור:
תודה רבה, הישיבה נעולה.
דוד צור:
כפי שאתם רואים, אני ממלא מקום של יושבת-ראש הוועדה, אני מתכבד לפתוח את הדיון היום בוועדת הפנים והגנת הסביבה.
דוד צור:
הנושא בפנינו הוא תקנות רישוי עסקים (הצגת הודעה על הגבלת מכירת משקה משכר) (הוראת שעה) (תיקון), התשע"ג-2013, ותקנות רישוי עסקים (הודעת אזהרה) (הוראת שעה)(תיקון), התשע"ג-2013.
דוד צור:
זאת אומרת, יש לנו פה שני סעיפים ותכף נסביר אותם.
דוד צור:
במסגרת המאבק בתופעת השכרות חוקקנו בשנת 2010 בהוראת שעה תיקון לחוק רישוי עסקים וקבענו הגבלה על שעות המכירה של משקאות משכרים ובעצם איסור על מכירתם בשעות הלילה.
דוד צור:
היה פה דיון גם בשבוע שעבר ותיקפנו את זה שזה אמור להישאר בין 23:00 ל-06:00 בבוקר, למעט במקומות מסוימים שזה בעיקר ברים, פאבים וכדו'.
דוד צור:
במסגרת התיקון נקבע כי בעסקים שבהם אסורה מכירת האלכוהול תוצג במקום בולט הודעה המפרטת את איסור המכירה וכן אזהרה בדבר הנזקים האפשריים של צריכת משקאות משכרים.
דוד צור:
נוסח ההודעות, צורתן ואופן הצגתן נקבעו בתקנות שהותקנו על-ידי השר לביטחון פנים בשנת 2010 לעניין שעות המכירה, ועל ידי שר הבריאות בשנת 2011 לעניין האזהרה.
דוד צור:
תוקפן של שתי התקנות פג ב-5 במאי, בשבוע שעבר, ולכן אני מבין שבעצם הבקשה היא להפוך אותן לקבועות, לכן שתי התקנות מצריכות את אישור הוועדה ועל כן התכנסו פה.
דוד צור:
נתחיל בדיון על התקנות שמציע המשרד לביטחון פנים ונשמע את הנציג.
דוד צור:
בבקשה, אני מבקש מהמשרד לביטחון פנים לדבר על זה ונשמע בדיוק את ההתייחסות שלכם.
<רעיה שטנר:
אני אפתח ואציג באופן כללי.
<רעיה שטנר:
כפי שהצגת יפה, המשרד לביטחון פנים פעל יחד עם כל משרדי הממשלה לפי הנחיה של ראש הממשלה לפני מספר שנים להתמודדות עם מאבק בתופעת השכרות.
<רעיה שטנר:
במסגרת זו אנחנו בעצם פעלנו לחקיקה של חוק המאבק בתופעת השכרות, בזמנו הוא נחקק כהוראת שעה למשך 3 שנים, בשבוע שעבר, ב-1 במאי, כאן בוועדה ואחר כך בכנסת, אושר החוק כחוק קבע.
<רעיה שטנר:
במסגרת זה שהחוק עבר מהוראת שעה, הסדר שהיה זמני, לחוק של קבע היה צורך גם את התיקונים בחוק רישוי עסקים לתקף ולעבור לחוק של קבע.
<רעיה שטנר:
לכן מה שמדובר כאן היום זה בעצם תיקון טכני, מעשי, בעצם ההודעה שמכריזה על שעות איסור המכירה בין 23:00 ל-06:00 בבוקר תתוקף ויינתן לה מעמד של חוק קבע.
<רעיה שטנר:
במסגרת החוק השר שלנו היה צריך לבקש התייעצות עם שר הפנים ולקבל את התייעצותו, חובת ההתייעצות קוימה, השר גדעון סער חתם על ההתייעצות אתו ולכן אנחנו מבקשים מהוועדה לאשר את הנוסח המתאים.
דוד צור:
יש אולי למשטרה נתונים שמצביעים מאז התקנות ויוכלו לסבר את אוזנינו, אל"ף לגבי תופעות הפשיעה ובי"ת לגבי האכיפה?
<רעיה שטנר:
אני אתן לנציג המשטרה לענות על זה.
<עופר יצחק:
אין לי נתונים כאן כי לא ידעתי שאני צריך להביא אבל בעיקרון הנושא הזה נאכף.
<עופר יצחק:
אנחנו מטפלים בכל התופעה של מכירה בשעות האסורות בצורה מאוד אינטנסיבית, מביאים לשימועים ולסגירה של עסקים במקרה הצורך.
דוד צור:
בצו מינהלי?
<עופר יצחק:
בצווים מינהליים, כן.
<תומר רוזנר:
בנושא השלט, האם אתם אוכפים גם את נושא השלט?
<עופר יצחק:
אם אנחנו אוכפים את השלט?
<עופר יצחק:
כן.
<עופר יצחק:
במקרים מסוימים, כן, בהחלט.
תומר רוזנר:
מה זאת אומרת "במקרים מסוימים"?
<עופר יצחק:
בעיקרון במידה וקצין הרישוי נתקל במקום שבו אין שלט אז בהחלט אוכפים את זה.
דוד צור:
האם יש סמכות אכיפה גם למשרד הבריאות בעניין הזה, זאת אומרת אם אין שלט, אשר?
גרנר:
באופן עקרוני, אם זה תנאי של משרד הבריאות התשובה היא כן, אם יש לי נתונים, אני לא יודע, אני לא יכול להגיד פה אבל באופן עקרוני כשתנאי ברישיון זה חלק מהסמכות של נותן אישור.
גרנר:
זאת אומרת, מבחינה משפטית התשובה היא כן, מעשית אני לא יודע לענות.
גרנר:
מה שאני יודע לפחות לגבי השאלה ששאלת את עופר, אני רוצה להגיד לך שהדבר הזה עובד מאוד יפה בשיתוף פעולה עם הרשויות המקומיות מפני שהרישיונות ניתנים על-ידי רשות הרישוי ואני יודע שיש פיקוח צמוד וגם מתקבלת דרישה מהמשטרה לרשות הרישוי שלא להנפיק רישיונות ועושים שימועים למי שמוכר לדוגמה משקאות משכרים אחרי השעה 23:00 או לקטינים.
גרנר:
יש פה שיתוף פעולה הדוק בין הרשות המקומית למשטרת ישראל.
דוד צור:
קטינים זה גורף.
גרנר:
לא, לא רק קטינים, אם נתקלים אני יודע שיש שיתוף פעולה יפה מאוד בנושא.
דוד צור:
מישהו נוסף רוצה להתייחס?
<יהודה כהן:
אנחנו הוחרגנו מהחוק, אין לנו בעיה בתליית שלטים, בכל שאר הדברים, אבל אני רוצה להעיר פה נושא שלא צוין בדיון אבל חשוב מאוד, הברים האקטיביים.
<יהודה כהן:
לפי חוק רישוי עסקים, סעיף 4.8, בר אקטיבי חייב ברישיון עסק.
<יהודה כהן:
היום יש את כל המסיבות של הילדים בני 17-18, את מי הם מזמינים?
<יהודה כהן:
את הברים האקטיביים.
<יהודה כהן:
הבר האקטיבי מגיע לכל מקום כשלמעשה אין עליו פיקוח, משמש לשתייה חריפה וכשמו כן הוא, הוא בר אקטיבי, הוא לא פסיבי, הוא נותן כמות של שתיה חריפה בלתי נשלטת.
<יהודה כהן:
אנחנו דנים על לתלות שלט, לא לתלות שלט, אתם צודקים בכול, באמת, הכול טוב ויפה, אבל בצד אתם אומרים לאנשים: לכו תעשו, תעברו על החוק, תתנו.
<יהודה כהן:
אין לכם פיקוח.
<יהודה כהן:
אז אני שואל: מה העיקרון עכשיו לתלות שלט או לתת פיקוח על אנשים שנותנים שתיה חריפה לכל דת וכל דין ואתם, או שאתם מסירים את העיניים - - -
דוד צור:
אתה מדבר על בר אקטיבי שהוא מחוץ לגבולות האולמות או בתוך האולמות?
<יהודה כהן:
קודם כל הוא מבחוץ.
דוד צור:
בוא נעשה הפרדה: אם הוא בתוך האולמות, להבנתי המוגבלת, חובת הפיקוח עליהם, כולל השילוט ולמי הוא מוכר, קטינים וכן הלאה, חלה על המקום מתוקף רישוי העסק.
<יהודה כהן:
למה?
<יהודה כהן:
כי אני הזמנתי?
<יהודה כהן:
כי הוא שייך לי?
<יהודה כהן:
בפיקוח שלי?
דוד צור:
אם הוא עובד כקבלן משנה עבור המקום אז בתוקף חוק רישוי העסקים החובה חלה עליך לפקח עליו.
<יהודה כהן:
לבדוק אם יש לו רישיון.
דוד צור:
שניה, בוא נעשה הבחנה, יתקנו אותי המשפטנים אם אני טועה.
דוד צור:
החובה מוטלת לפתחו של בעל האולם של כל ההפעלה, אם הוא מוכר בשר לא כשר במקום שהוא כתב "כשר" או מוכר ביצים גנובות סרוחות או כנ"ל מביא בר אקטיבי ללא רישיון.
<יהודה כהן:
אני דורש ממנו כשרות, הוא מציג לי תעודת כשרות.
<יהודה כהן:
היה לנו דיון בוועדת לטיפול בנושא הסמים ואכן נדרשו משרד הפנים והמשטרה לאכוף את החוק הזה, כי מה שקורה כשאתה מזמין אותו, מתקשר אליו הביתה, מלכתחילה אתה יודע שאתה מזמין דבר ללא רישיון עסק, ללא פיקוח, מלכתחילה.
<יהודה כהן:
איך אומרים?
<יהודה כהן:
לפני עיוור לא תיתן מכשול וכן יש הכשלה.
דוד צור:
אני שמח שהערת את הנקודה הזו, תכף נשמע את ההתייחסות של הגורמים המקצועיים, גם את המשרד לביטחון פנים וגם את משרד הבריאות.
דוד צור:
רעיה, כן.
<רעיה שטנר:
מר כהן, אני זוכרת אותך היטב גם מהפניות שלך אלינו למשרד, לשר.
<יהודה כהן:
אני אמשיך לצעוק את הצעקה הזו.
דוד צור:
אבל תן לה להשיב.
<רעיה שטנר:
אתה העלית איזושהי נקודה, אנחנו ענינו לך גם בכתב וגם כינסנו דיון מיוחד בוועדה למאבק בנגע הסמים והאלכוהול בנושא הזה ושם נענית.
<רעיה שטנר:
כפי שגם היושב-ראש של הוועדה הסביר לך היום וזה גם לפי החוק, מה שחל בתוך העסק, מה שחל במסגרת האולם עצמו, למעט ההחרגה, חל גם מכוח הרישיון של העסק.
<רעיה שטנר:
אני לא יודעת אם עופר יוכל פה לתמוך ולהסביר אבל יש עליכם פיקוח של כל בעלי האולמות, אם לך יש אינטרס להעלות שוב את הנושא מפן עסקי או עניין אחר אני חושבת שאולי זה לא מן הראוי שזה יידון פה, במסגרת הזאת.
גרנר:
הנושא הזה נדון בוועדה בין-משרדית במשרד הפנים, זה הועבר בצורה חד משמעית, שכל מה שנמצא בתוך כתלי האולם באחריות בעל האולם, לרבות הדי.
גרנר:
ג'יי, לרבות המשקאות המשכרים, לא משנה מי שמסתובב.
גרנר:
הרישיון הוא של בעל העסק ואף אחד לא ייכנס לחצרות שלנו אם הוא לא יסכים.
גרנר:
צודקת עורכת הדין רעיה שהיבטים עסקיים לא פה על השולחן, אנחנו לא מתעסקים בתחום הזה.
גרנר:
לגבי מה שמחוץ לתחום האולם, אין ספק שזה באחריות האנשים שאחראיים על האכיפה, כולם, גם הרשות המקומית, גם משטרת ישראל לצורך העניין, אם מוכרים משקאות משכרים.
גרנר:
בגלל זה יש את ההתמודדות של שפיכת המשקאות, העמדה לדין וכל הדברים האלו.
גרנר:
לכן צריך להפריד בזה אף על פי שזה לא הדיון היום, אבל בכל מקרה מר יהודה יודע בדיוק את עמדתנו והוא גם היה בוועדה שלנו ומכיר זאת.
דוד צור:
מכיוון שהבית הזה פתוח בפני כולם כולם יכולים לבוא להציג את עמדתם גם כשהדברים לא קשורים.
דוד צור:
אם בכנסת היו מדברים רק לעניין שקשור לדיון כנראה שהיינו מסיימים את הדיונים האלה ב-5 דקות.
דוד צור:
גם במליאה אגב זה ככה, ואני חבר כנסת חדש וכבר הספקתי ללמוד, נותנים לך במה – אתה מדבר על מה שבסוף אתה רוצה לדבר, לא בהכרח בהקשר של הנושא.
דוד צור:
אבל, מר כהן, קיבלת תשובות לא מספקות, מן הסתם.
<יהודה כהן:
לא.
דוד צור:
אבל אני אסכם את הנקודה הזאת אלא אם כן מישהו ירצה להוסיף עוד משהו בסבב נוסף.
דוד צור:
מכיוון שהסוגיה היא סוגיה שמדובר לגבי רישוי העסקים בנושא מכירת אלכוהול הן בשעה והן בחובת האזהרה אז הדברים האלה חלים גם על בעלי עסקים, אולמות וכן הלאה.
דוד צור:
כל מה שמתנהל במסגרת האולמות, בתי העסק האלה, החוקים האלה חלים עליו.
דוד צור:
בהקשר אגב, וכאן אני כן חושב שיש לו נקודה שהוא מעיר שצריך לתת עליה את הדעת, ואני מבקש שבפעם הבאה תבואו גם עם נתונים, המשטרה ואולי גם משרד הבריאות, בהיבט האכיפה, להבין מה המשמעות, היינו רוצים לדעת כי אנחנו מחוקקים בבית הזה חוקים, להבין האם יש להם השלכות חיוביות ואנחנו מצפים שכך יהיה, להבין איך הדברים האלה השפיעו.
דוד צור:
לגבי הנקודה שהעלה פה מר כהן זה כל הנושאים של הבר האקטיבי שהם מחוץ לאולמות, במסיבות טבע מה שאנחנו קוראים, ובהיכרות שלנו כאנשי משטרה אנחנו יודעים לומר שלפעמים מסיבות הטבע האלה הן לא בדיוק כדי לצפות בפריחה של האביב אלא דברים רבים אחרים, ולכן האכיפה בנושא הזה פעם אחת בהיבט של רישוי העסקים, מי מוכר, מה מוכר, באיזה שעות ולמי מוכרים.
דוד צור:
עניין הקטינים, אגב, זה לא שייך.
דוד צור:
אני אומר: נושא מכירת אלכוהול לקטינים זה באופן גורף.
דוד צור:
האחריות היא אחריות אישית.
דוד צור:
גם אדם פרטי שייתן לקטין לשתות עובר עבירה על החוק וכנ"ל בטח בעל עסק.
דוד צור:
לכן בסופו של דבר מכירת אלכוהול לקטינים היא גורפת בלי קשר לחוק הזה.
דוד צור:
אני רואה שאתה לא יכול להתאפק, תציג את עצמך וניתן לך גם אפשרות.
<איציק טייב:
מה שאני שומע פה אלה דברים שלא קשורים בכלל למציאות המתבקשת ברמה היומיומית של מה שאנחנו עוברים.
<איציק טייב:
מה שאתם מחוקקים פה, מה שאתם מנסים לחוקק פה אלה חוקים שלא יכולים לעולם לנגוע בנו ואנחנו לא מסוגלים גם להיות אלה שיאכפו אותם.
דוד צור:
אבל אתם הוחרגתם משם, לא?
<איציק טייב:
לא, אני לא נוגע במכירה של האולמות, אני נוגע בנקודה עוד יותר קשה מבחינתו.
<איציק טייב:
פעם אחת שזה אירוע פרטי, אירוע פרטי של אדם פרטי שמגיעים לשם גם ילדים, גם בני נוער, גם מבוגרים ואין לנו – חוץ מזה שאנחנו נוכל לשים איזשהו שלט ונשתדל מאוד מאוד לא לתת לילדים אלכוהול ולא למזוג להם אלכוהול – זה על אחריותנו.
דוד צור:
אדוני, אני קוטע אותך, אני מסביר לך שוב: מה זה "להשתדל"?
דוד צור:
זה כמו שאתה אומר: שמע, הציבור לא יכול לעמוד בגזרה של לנסוע על 110 ואנחנו ממש נשתדל לא לנסוע ב-110 קמ"ש.
<איציק טייב:
אדוני היושב-ראש זה לא דומה בכלל, זה לא דומה למה שאתה אומר לי.
<איציק טייב:
זה לא דומה כי אתם לא מתמודדים עם זה ברמה היומיומית, אני מתמודד עם זה ברמה היומיומית ואני יכול להגיד לך חד משמעית שאם בעל אירוע מזמין בר כזה או אחר ומגיש בו אלכוהול ואני מבקש מבעל האירוע והוא מבטל אותי, ואם אני אעצור את זה אז הוא יגיד שאני הרסתי לו את האירוע ואם אותו ילד בן 15 או בן 14 מבקש ממבוגר ממנו - - -
דוד צור:
אם נאמר ואתה מקיים אירוע ומזמינים קייטרינג באירוע הזה ובעל הקייטרינג מביא קותלי חזיר לאירוע, אתה תאשר לו? אני שואל אותך.
<איציק טייב:
אין קשר בין אחד לשני.
<איציק טייב:
אם תגיד לי על פי חוק לא להגיש אלכוהול בכלל אני אעמוד על החוק, אבל אם אתה אומר לי: כן תגיש אלכוהול - - -
דוד צור:
לא, אני אומר לך להגיש בשר אבל לא חזיר.
<איציק טייב:
אבל זה לא קשור אחד לשני, זה לא קשור אחד לשני.
<איציק טייב:
זה כמו שתגיד לי לא להגיש "רמי מרטין" כי הוא לא כשר אז אני מקבל את זה, זה ענייני כשרות.
דוד צור:
אבל מכיוון שקודם אמרתי לך שלא בהכרח כל דבר קשור לשני - - -
<איציק טייב:
בואו נעשה הפרדה ובאמת ניגע בעיקר ולא בטפל.
<איציק טייב:
אני אומר לך, בתוך עמי אני חי, אני 22 מנהל את העניין הזה.
דוד צור:
אנחנו נקבע מה עיקר ומה לא.
דוד צור:
אני אפשרתי לכם לדבר, הצגתם נקודה שלא בהכרח קשורה לדיון הזה.
דוד צור:
הדיון כרגע הוא על שתי תקנות שאנחנו מבקשים לאשר, האחת, שאומרת איסור מכירת אלכוהול משעה 23:00 עד 06:00 בבוקר שלא קשורה לאולמות והשנייה, חובת אזהרה לנזק שגורם האלכוהול.
דוד צור:
כל הנושאים שאתה מציג הם נושאים כבדי משקל ליומיום, הם לא קשורים בהכרח לדיון הזה, נתתי לכם אפשרות לומר את דברכם, קולכם נשמע, זה לא שייך לדיון הזה, אני רוצה לעבור תכף להצבעה.
דוד צור:
לגבי האכיפה, אני רק אומר לך כהצעה פרטית, מה שנקרא, עכשיו, רק אני ואתה שומעים ובערך כל הרייטינג של ערוץ 99, תשמרו על החוק.
<איציק טייב:
יש פה מצלמה.
דוד צור:
פה הכול מצולם, פה אתה בתוך בית "האח הגדול".
דוד צור:
תשמרו על החוק.
דוד צור:
לכן האמירה: אנחנו לא אחראים, כן אחראים – הנה, קיבלת, אני לא עורך דין, יגידו לך עורכי דין, שמרו על החוק.
תומר רוזנר:
אני רק אסביר ברשות יושב-ראש הוועדה שהנוסח כפי שהוגש הוא נוסח שבעצם מאריך את הוראת השעה והופך אותה להוראת קבע אבל מכיוון שהוראת השעה כבר פקעה לפני כשבוע, כמו שאדוני אמר, סיכמנו עם משרדי הממשלה שהתקנות יחוקקו מחדש בנוסחן המלא ומה שיוקרא כאן זה הנוסח המלא של התקנות מחדש.
דוד צור:
לפני שאתם מקריאים, פסחתי רגע על חברת הכנסת רינה פרנקל שרצתה להגיד משהו.
רינה פרנקל:
אני בעצם מצטרפת לכל מה שאמרת, להפוך את הוראת השעה להוראת קבע.
רינה פרנקל:
זה נושא באמת מאוד חשוב, אני חושבת שכל מה שקשור במכירת משקאות חריפים משעה 23:00 עד השעה 06:00 צריך להיפסק, גם באמצעות חקיקה וגם אכיפת החוק.
דוד צור:
רצית להגיד משהו לגבי הכיתוב, קודם אמרת לי.
רינה פרנקל:
חשוב מאוד שהכיתוב יהיה גם בשפות שכולם מבינים אותן, לדעתי זה אמור להיות גם בשפה העברית, בשפה הערבית, בשפה הרוסית ובאמהרית.
רינה פרנקל:
זה מה שחשוב גם להוסיף.
דוד צור:
כן, משרד הפנים.
גרנר:
אני רוצה להגיד לגבי הנושא של השילוט שאנחנו כמובן בעד ותומכים רק נקודה מאוד מעניינת, לצורך העניין קיוסק 3X3 עם כמות השילוט שיש הוא לא יכול למכור שום משקה משכר ושום דבר, עם כמויות השילוט שיש, לכן אם נוסיף עוד שפות הוא יהיה רק שלטים.
רינה פרנקל:
הדבר הזה חשוב מאוד.
רינה פרנקל:
הוא מפרסם את מה שהוא מוכר, אני מבינה שהוא מפרסם את מה שהוא מוכר אבל זה שילוט מאוד חשוב.
גרנר:
אני מסכים, אני מסכים.
גרנר:
זה מזכיר לי את כל השלטים שאני צריך בחופי הים.
רינה פרנקל:
שלא יהיו ויכוחים בין המוכר ומי שקונה.
דוד צור:
אני לא משנה כרגע את ההצעה כפי שהיא, אני חושב אבל שיש משהו במה שאומרת חברת הכנסת פרנקל, ולו אגב רק בעניין של שעות המכירה כי הדבר הזה יכול לייצר איזושהי אי הבנה, עימות, תיירים מגיעים באילת, הוא לא בדיוק מבין למה לא מוכרים לו, ככה הוא רואה שלט, הדברים יחסית ברורים.
דוד צור:
לכן אני מציע למשרד לביטחון פנים כן לשקול את העניין הזה, שלט הפרסום.
דוד צור:
לגבי עניין האזהרה אולי זה פחות, זה לא בדיוק עניין התרופות אבל בתחום הזה שווה לשקול את זה.
דוד צור:
תודה על ההערה, אני עובר להקראה.
<יוטל כהן:
"תקנות רישוי עסקים (הצגת הודעה על הגבלת מכירת משקה משכר), התשע"ג-2013
<יוטל כהן:
1.
<יוטל כהן:
בהודעה כאמור בסעיף 2(ג)(1) לחוק יתקיימו כל אלה:
<יוטל כהן:
(2) השלט יהיה עשוי חומר קשיח, למעט קרטון;
<יוטל כהן:
(4) גודל האותיות בהודעה יהיה 2.5x2.5 ס"מ לפחות ונוסחה יהיה –
<יוטל כהן:
(ב) לעניין עסק שחל עליו הפטור שבסעיף 2(א1)(2)(א) לחוק – כמפורט בתוספת השנייה;
<יוטל כהן:
(6) סמוך לשלט יותקן אמצעי תאורה שיאיר את תוכן ההודעה שבשלט.
<יוטל כהן:
(תקנה 1(4)(א))
<יוטל כהן:
לפי חוק רישוי עסקים, בעסק זה אסורה מכירה, הגשה או הספקה של משקה משכר מהשעה 23.00 עד השעה 6.00 למחרת.
<יוטל כהן:
(תקנה 1(4)(ב))
<יוטל כהן:
לפי חוק רישוי עסקים, בין השעות 23.00 עד השעה 6.00 למחרת, מותרת בעסק זה מכירה, הגשה או הספקה של משקה משכר לצורך שתייה במקום העסק בלבד.
דוד צור:
אוקיי, נעבור להצבעה.
דוד צור:
מי בעד?
דוד צור:
בעד – פה אחד.
דוד צור:
אין מתנגדים.
דוד צור:
אנחנו הצבענו על שתי התקנות?
תומר רוזנר:
לא, כל אחת בנפרד, זה משרד הבריאות.
דוד צור:
משרד הבריאות, בבקשה, לעניין השלט, האזהרה.
<מרינה אוסטפלד:
שלום לכולם.
<מרינה אוסטפלד:
אני כמובן אקצר את כל ההשתלשלות המשפטית שכבר הוסברה היטב לאור העובדה שחוק תיקן את רישוי עסקים (הוראת שעה) ובעצם הוראת שעה בחוק רישוי עסקים בטלה ומכיוון שמכוח סעיף 2(ג)(3) אנחנו התקנו את התקנות שלנו, תקנות רישוי עסקים (הודעת אזהרה), ודובר על נזקים האפשריים של המשקאות המשכרים כפי שאמר החוק לעשות לשר הבריאות, אז אנחנו גם כן הגשנו את התיקון של התקנות שבעצם מבקש גם לשנות את שם התקנות ולבטל את שם הוראת השעה ולבטל את תוקפן של התקנות עד לתאריך מסוים.
<מרינה אוסטפלד:
זה הכול.
<מרינה אוסטפלד:
אנחנו מבקשים כמובן להותיר את השלט כפי שהוא, רשמתי בפני את ההערה גם של יושב-הראש וגם של חברת הכנסת ואני אעביר את לגורמים המקצועיים, שהם ישקלו את זה.
<מרינה אוסטפלד:
חוץ מזה אנחנו מבקשים להשאיר את תוכן השלט ואת צורתו כפי שהיא מוצגת בתקנה הישנה.
דוד צור:
אוקיי, הערות?
דוד צור:
אם כך נעבור להקראה.
<יוטל כהן:
"תקנות רישוי עסקים (הודעת אזהרה), תשע"ג-2013
<יוטל כהן:
בתקנות אלה, "עסק" – כמשמעותו בסעיף 2(א) לחוק.
<יוטל כהן:
(ב) נוסח ההודעה, לרבות התמונה, הצבעים ושאר פרטי העיצוב, יהיו כמפורט
כל אלה:
(1) מידות השלט יהיו 40 סנטימטרים (רוחב) x 50 סנטימטרים (אורך);
כל אלה:
ותוספת יש את הדמות של השלט.
דוד צור:
זה נראה כמו מתקן גרעיני בערך.
דוד צור:
אושר פה אחד.
דוד צור:
אני מאוד מודה לחברי צוות הוועדה, ממזכירת הוועדה דרך הייעוץ המשפטי וכל החברים שעזרו לי לצלוח לי את הדיונים האלה של הוועדה, אני מאוד מודה לכם על ההשתתפות, תודה רבה.
דוד צור:
אני נועל את הישיבה.
מירי רגב:
אנחנו פותחים את הדיון של ועדת הפנים והגנת הסביבה של הכנסת בסוגיית הפקת נפט מפצלי שמן.
מירי רגב:
הדיון הזה בעצם הוא דיון ראשון בוועדת הפנים.
מירי רגב:
אני יודעת שהיו דיונים שונים בסוגיה הזאת בוועדה ובשדולה הסביבתית ובוועדת המשנה הסביבתית - -
<יפה שפירא:
לא, בוועדה המשותפת.
מירי רגב:
- - בוועדה המשותפת.
מירי רגב:
הדיון הזה נועד כדי שאני גם אכיר את עמדת הגורמים השונים, לא רק מתוך קריאת החומרים.
מירי רגב:
קראתי את החומרים שנשלחו אלי מהגורמים השונים.